Գեորգե Իվանով

Գեորգե Իվանով (, հանդիպում է նաև հետևյալ ուղղագրությամբ՝ Գեորգիյ Իվանով կամ Գեորգի Իվանով, ), մակեդոնացի պետական ու քաղաքական գործիչ, Մակեդոնիայի նախագահը 2009 թվականի մայիսի 12-ից։ 2014 թվականի նախագահական ընտրությունների արդյուքնում վերընտրվել է՝ ընտրությունների երկրորդ փուլում ստանալով ընտրությանը մասնակցածների ընդհանուր թվի 55 %-ի քվեն։

Կենսագրություն 
Գեորգե Իվանովը ծնվել է 1960 թվականի մայիսի 2-ին Վալանդովո քաղաքում։ Հայրենի քաղաքում ավարտել է միջնակարգ դպրոցը։ Վալանդովոյում ապրել է մինչ 27 տարեկանը, որից հետո տեղափոխվել է Սկոպյե, որտեղ էլ բնակություն է հաստատել։

Գերոգե Իվանովի մասնագիտական կարիերան սկսվել է 1988 թվականին, երբ նա սկսում է որպես խմբագիր աշխատել Մակեդոնայի Ռադիո և Հեռուստատեսության ռադիոկայանում։ Ավելի ուշ քաղաքական տեսություն ու քաղաքական փիլիսոփայություն է դասավանդել Սկոպյեի համալսարանի Իրավաբանության ֆակուլտետում։ 1999 թվականին դարձել է Աթենքի համալսարանի պրոֆեսոր։

2009 թվականի ընտրությունները 
2009 թվականի նախագահական ընտրությունների ժամանակ թեկնածու է առաջադրվել ՄՆՀԿ-ԴԿՀՄԱՄ (Մակեդոնիայի ներքին հեղափոխական կազմակերպություն-Դեմոկրատական կուսակցություն հանուն Մակեդոնիայի ազգային միասնության, ) կողմից։ Ընտրությունների առաջին փուլը կայացավ 2009 թվականի մարտի 22-ին։ Այդ ժամանակ Գերոգե Իվանովն ստացավ ընտրողների ձայների 33.95 տոկոսը և անցավ երկրորդ փուլ։

2009 թվականի ապրիլի 5-ին տեղի ունեցավ ընտրությունների երկրորդ փուլը, որում Իվանովն ստացավ 453,616 քվե, այն դեպքում, երբ նրա հակառակորդ Լյուբիմոր Ֆրչկոսկին ստացավ ընդամենը 264,828 քվե։ Այդպիսով՝ Գեորգե Իվանովը դարձավ Մակեդոնիայի Հանրապետության չորրորդ նախագահը՝ այդ պաշտոնում փոխարինելով Բրանկո Ցրվենկովսկուն։

Գրքեր 
 Цивилно општество (Քաղաքացիական հասարակություն)
 Демократијата во поделените општества։ македонскиот модел (Դեմոկրատիան մասնատված հասարակություններում. մակեդոնական մոդել)
 Современи политички теории (Ժամանակակից քաղաքական տեսություններ)
 Политички теории — Антика (Political theories — Antiquity)

Ծանոթագրություններ

Արտաքին հղումներ 
 www.ivanov.com.mk — Պաշտոնական կայքը 
 Համառոտ կենսագրությունը Vreme Online կայքում 

Հյուսիսային Մակեդոնիայի քաղաքական գործիչներ
Մակեդոնիայի նախագահներ